Henryk Arctowskin tutkimusasema

Arctowskin asema on puolalainen tutkimusasema Kuningas Yrjön saarella Eteläisillä Shetlandinsaarilla lähellä Etelämantereen rannikkoa. 

Asema on nimetty puolalaisen tiedemiehen Henryk Arctowskin mukaan. 26. helmikuuta 1977 perustettua tutkimusasemaa ylläpitää Puolan tiedeakatemia. Aseman päätutkimuskohteet ovat biologia, meritiede, geologia, geomorfologia, glasiologia, meteorologia, klimatologia, seismologia, magnetismi ja ekologia.

Arctowskin tutkimusasema on Antarktiksen vieraillumpia asemia helpon sijaintinsa ja henkilökunnan vieraanvaraisuuden vuoksi. Tutkimusasema voi majoittaa kesäisin 70 henkeä ja talvisin 20 henkeä.

Lähteet

Aiheesta muualla 

 Arctowski.pl Aseman viralliset kotisivut. 
 The Polish Antarctic Station, Henryk Arctowski Aseman englanninkieliset sivut. 

Etelämantereen tutkimusasemat
Eteläiset Shetlandinsaaret